Αισύμη (αρχαία πόλη)

Η Αισύμη ή Οισύμη ήταν πόλη της αρχαίας Θράκης, στην Ηδωνίδα (δηλαδή στη σημερινή Ανατολική Μακεδονία) και πιο συγκεκριμένα στις εκβολές του ποταμού Στρυμόνα.

Ο Όμηρος αναφέρει την Αισύμη στην ΙλιάδαΙλιάς, Θ 304 ως τον τόπο καταγωγής της Καστιανείρας, μιας από τις συζύγους του βασιλιά της Τροίας Πριάμου, μητέρας του Γοργυθίωνα.

Ο Στέφανος ο Βυζάντιος είναι εκείνος που ταυτίζει την ομηρική Αισύμη με την ΟισύμηΣτεφάνου Βυζαντίου Εθνικά, λ. «Οἰσύμη», η οποία αναφέρεται από τον Θουκυδίδη ως αποικία των Θασίων στην Πιερίδα της αρχαίας Θράκης. Ο Θουκυδίδης γράφει ότι η Οισύμη/Αισύμη μαζί με δύο άλλες πόλεις της Ηδωνίδας, τη Γαληψό (επίσης αποικία των Θασίων) και τη Μύρκινο, προσεχώρησε κατά τον Πελοποννησιακό Πόλεμο, το 424 π.Χ., στον στρατηγό των Λακεδαιμονίων Βρασίδα.

Παραπομπές

Πηγές
 Το λήμμα «Αισύμη ή Οισύμη» στη Νέα Ελληνική Εγκυκλοπαίδεια «Χάρη Πάτση», τόμος 3, σελίδα 92

Κατηγορία:Πόλεις της αρχαίας Θράκης
Κατηγορία:Τοποθεσίες της Ιλιάδας